id en en en en id en en fr ms ca id en en en id en en fr ms ca id id en id id ms id id id id ms ms id ms id ms ms id en id mzn id id mzn id id id id id id en nl de en en nl en en en ms id en id en id en ms fr en id id en en en fa en en en en en en es en en ms en fr en en en en en id en en
Cabaran Rejection Sensitive Dysphoria (RSD) Dalam ADHD Dewasa – Saifulislam.Com
Wednesday , August 31 2022
Menjadi seorang yang rasional, menerima jika munasabah dan menolak andai sebaliknya, adalah asas saya mengendalikan perjalanan hidup. Tetapi apabila dilabel sebagai seorang yang emosional, berhati tisu, sukar bertolak ansur dengan perbezaan pendapat, ia mendatangkan rasa tidak selesa kerana saya akan bertanya kepada diri sendiri, apakah benda yang saya marah itu wajar saya marah, atau ia hanya kelemahan saya mengurus perasaan, sesuatu yang hanya bermain di fikiran?
Rejection sensitive dysphoria atau RSD adalah keadaan tidak selesa yang bersangatan seseorang alami semasa berhadapan dengan penolakan, atau kritikan.
Perasaan negatif semasa ditolak atau dikritik adalah perkara biasa dalam hidup. Tetapi jika ia lebih besar daripada yang sepatutnya, berlarutan dan berpanjangan, menjejaskan kualiti hidup, ia tidak kena.
RSD adalah antara ujian besar yang saya alami sepanjang hayat. Bezanya ialah, saya bukan melenting atau membalas secara terbuka. Sebaliknya ia mengheret saya ke dalam proses regulasi emosi yang berat, sama ada menyebabkan kesedihan, atau menjadikan diri ‘numb‘. Sekali sekala ia meletup keluar dalam bentuk kemarahan atau melawan.
Tanpa meneliti secara ‘big picture‘, jika benda yang saya lawan itu adalah kemungkaran, ia mungkin ditafsir sesetengah orang sebagai wajar malah heroic. Bangun membantah sindiran penceramah yang merepek, atau menjawab semula lontaran kritikan yang tidak berakhlak di media sosial, tidak mengapa. Sekali sekala, dan dilakukan oleh orang yang boleh saya abaikan.
Tetapi bagaimana dengan benda yang saya tidak boleh lawan tiap-tiap hari? Kedegilan anak-anak sendiri melawan cakap, atau pendapat yang sentiasa (perkataan ‘sentiasa’ itu juga mungkin satu simptom) diremeh atau ditolak? Ia amat melelahkan.
Di tahap sekarang, saya beransur menjadi pendiam.
Enggan mempunyai pandangan atau pendapat.
Sebab saya lebih mampu untuk tidak berpendapat berbanding berusaha bersungguh-sungguh memberi pendapat, kemudian pendapat itu diremehkan atau ditolak.
Perkara ini disentuh oleh psikiatris semasa melakukan assesment ADHD ke atas saya tempoh hari. Beliau melihat saya telah melakukan pelbagai strategi untuk mendepani penolakan atau kritikan, namun ia mungkin memudaratkan diri kerana mendorong kepada low mood, dan menarik diri daripada komunikasi aktif. Malah penghijrahan meninggalkan tanahair juga mungkin ekoran daripada rasa overwhelmed dengan ‘kemerepekan’ yang sudah melampaui keupayaan diri bertolak ansur.
RSD bukanlah satu keadaan yang muktamad di kalangan psikiatris. Ia masih dikaji dan diteliti.
Namun setakat ini, memang banyak penyelidikan telah dibuat mengenai RSD di kalangan mereka yang telah didiagnosis dengan ADHD.
Misalnya, satu kajian yang agak terkini pada tahun 2019 menunjukkan bagaimana remaja ADHD berusia antara 10-15 tahun menunjukkan sensitiviti yang tinggi apabila menerima maklumbalas yang negatif di dalam virtual game, yang mungkin boleh menjelaskan kegagalan fungsi sosial di kalangan pengidap ADHD. Lihat kajian berkenaan di bawah tajuk “Sensitivity to Peer Feedback in Young Adolescents with Symptoms of ADHD: Examination of Neurophysiological and Self-Report Measures” di https://www.ncbi.nlm.nih.gov/pmc/articles/PMC6395560/
Dari satu sudut yang lain, saya berharap agar sensitiviti saya kepada perkataan, dapat terus mempengaruhi secara baik penulisan dan percakapan saya agar saya kekal berhalus (تَلَطُّف). Cuma saya perlu buat sesuatu apabila kecewa dengan semberononya dunia yang saya hidup ini dalam memilih percakapan. Sesuka hati memilih perkataan yang menyakitkan, kemudian buat macam tidak ada apa-apa yang berlaku, atau memohon maaf kemudian mengulanginya.
Saya masih mengenang kesedihan Nabi Yaaqub ‘alayhi al-salam mendepani perangai anak-anaknya hingga putih mata akibat menangis. Mereka menempelak Yaaqub dan dirakam Allah SWT di dalam firman-Nya:
قَالُوا۟ تَٱللَّهِ إِنَّكَ لَفِى ضَلَـٰلِكَ ٱلْقَدِيمِ
Mereka berkata: “Demi Allah! Sesungguhnya ayah masih berada dalam keadaan tidak siumanmu yang lama”. (Yusuf 12:95)
Kelancangan anak-anak berkata, sedari awal telah ditentukan Yaaqub cara baginda mendepaninya dengan berkata:
قَالَ إِنَّمَآ أَشْكُوا۟ بَثِّى وَحُزْنِىٓ إِلَى ٱللَّهِ وَأَعْلَمُ مِنَ ٱللَّهِ مَا لَا تَعْلَمُونَ
(Nabi Yaakub) menjawab: “Sesungguhnya aku hanyalah mengadukan kesusahan dan dukacitaku kepada Allah dan aku mengetahui (dengan perantaraan wahyu) dari Allah, apa yang kamu tidak mengetahuinya. (Yusuf 12:86)
Sebab itu, tatkala anak-anak Yaaqub kemudiannya meminta agar bapanya memaafkan mereka dan memohon keampunan Allah untuk mereka, Yaaqub tidak terus memaafkan mereka sebagai adik mereka Yusuf memaafkan. Saya melihat perbezaan Yaaqub dan Yusuf bukan semata-mata kepada keperibadian, apatah lagi kerana mereka adalah Rasul. Sebaliknya ia merujuk kepada apa yang mereka alami sebagai anak kepada adik beradik, dengan bapa terhadap anak-anak sendiri.
Ujian kita tidak sebesar ujian ke atas Nabi Yaaqub ‘alayhi al-salam. Cukuplah sekadar kita faham bahawa it’s okay to be sad… dan jika kesedihan itu memakan diri, dapatkanlah bantuan yang sewajarnya.
Saya baru di hari ketiga mengambil stimulant sebagai rawatan ke atas ADHD. Dos minimum kerana di peringkat ini, doktor mahu melihat terlebih dahulu keserasian ubat berkenaan dengan tubuh saya. Kesan sampingan pun masih sukar untuk ditentukan. Setakat dua hari lepas, saya mengambil ubat jam 8 pagi dan berulangkali sakit kepala pada jam 8 malam, lebih dahaga daripada biasa dan selera makan menurun (bagus juga, kan!).
Semoga mereka yang menerima diagnosis ADHD dan mengalami RSD terus kuat tabah.
Adakah dunia akan lebih cermat dalam memilih perkataan semasa berkomunikasi dengan kita, ia sesuatu yang kita tidak dapat kawal atau ubah. Kawallah diri, dengan mendapatkan assessment klinikal oleh pakar, serta disusuli dengan intervensi yang bersesuaian.
Previous Renungan Kes Theranos dan Elizabeth Holmes
Next Menulis Mengenai ADHD Dewasa Secara Terbuka
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved